CELEX: 62021TN0503
Language: da
Date: 2021-08-15 00:00:00
Title: Sag T-503/21: Sag anlagt den 15. august 2021 — Lagardère, unité médico-sociale mod Kommissionen

18.10.2021   
            
            
               DA
            
            
               Den Europæiske Unions Tidende
            
            
               C 422/23
            
         
      Sag anlagt den 15. august 2021 — Lagardère, unité médico-sociale mod Kommissionen
      (Sag T-503/21)
      (2021/C 422/30)
      Processprog: fransk
      
         Parter
      
      
         Sagsøger: Lagardère, unité médico-sociale (Ghlin, Belgien) (ved advokat P. Vanlangendonck)
      
         Sagsøgt: Europa-Kommissionen
      
         Sagsøgerens påstand
      
      
                  —
               
               
                  Forordning 2021/953 (1) erklæres ugyldig.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af artikel 9, stk. 1, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1), for så vidt som den anfægtede retsakt er i strid med forbuddet mod behandling af personoplysninger om en fysisk persons helbred.
               
            
                  2.
               
               
                  Andet anbringende om tilsidesættelse af artikel 21, stk. 1, TEUF, der tillægger unionsborgere ret til at færdes og opholde sig frit på medlemsstaternes område.
               
            
                  3.
               
               
                  Tredje anbringende om tilsidesættelse af artikel 168 TEUF og 169 TEUF samt af artikel 3, 35 og 38 i Den Europæiske Unions charter om grundlæggende rettigheder.
               
            
         (1)  Europa-Parlamentets og Rådets forordning (EU) 2021/953 af 14.6.2021 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU’s digitale covidcertifikat) for at lette fri bevægelighed under covid-19-pandemien (EUT 2021, L 211, s. 1).